Case ID: 1087688
Sentence 0: İşin halları : İddiaçı cavabdehlər Cavabdeh1 İKB ASC ilə Cavabdeh1 Lizinq Kompaniyası MMC arasında bağlanmış Lexsus İS250 markalı ** AD *** dövlət qeydiyyat nişanlı avtomaşının ipoteka ilə yüklü edilməsinə dair xx.xx.2014-cü il tarixli müqavilənin etibarsız hesab edilməsi barədə qətnamə qəbul edilməsini xahiş etmişdir (İddia ərizəsi dəqiqləşdirilmişdir).İddiaçı iddia tələbini onunla əsaslandırmışdır ki, Bakı şəhəri Səbail Rayon Məhkəməsinin 2(009)-1175/2018 saylı, xx xxxxxx 2018-ci il tarixli qətnaməsi ilə onun cavabdehlər «Cavabdeh1 Lizinq Kompaniyası» MMC-yə və Cavabdeh1 İKB ASC-yə qarşı avtomobilin üzərindən məhdudiyyətin götürülməsi» tələbinə dair iddiası təmin edilərək, Cavabdeh1 Lizinq Kompaniyası MMC-nin adına qeydiyyatda olan «Lexsus İS250» markalı ** AD *** dövlət qeydiyyat nişanlı avtomaşına dair Cavabdeh1 İKB ASC tərəfindən 2-9528 saylı xx.xx.2016-cı il tarixli məktub əsasında qoyulmuş məhdudiyyət qanunsuz hesab edilmiş və həmin avtomaşının özgəninkiləşdirilməsi ilə bağlı qoyulmuş məhdudiyyət götürülmüşdür.